
Ministru kabineta noteikumi Nr. 851
Rīgā 2025. gada 22. decembrī (prot. Nr. 53 93. §)
Grozījumi Ministru kabineta 2014. gada 23. decembra noteikumos Nr. 790 "Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām"
Izdoti saskaņā ar Sociālo pakalpojumu un sociālās palīdzības
likuma 13.panta pirmās daļas 3.1 un 11.punktu un Civilprocesa likuma 250.47 panta pirmās daļas 7.1 punktu
· 1. Izdarīt Ministru kabineta 2014. gada 23. decembra noteikumos Nr. 790 "Sociālās rehabilitācijas pakalpojumu sniegšanas kārtība no vardarbības cietušām un vardarbību veikušām pilngadīgām personām" (Latvijas Vēstnesis, 2014, 257. nr.; 2017, 228. nr.; 2021, 123A. nr.; 2023, 68A., 125. nr.; 2025, 60. nr.) šādus grozījumus:
· 1.1. izteikt 50.1. apakšpunktu šādā redakcijā:
· "50.1. viena šo noteikumu 4.2. un 4.22.  apakšpunktā minētās personas 45 minūtes ilgas konsultācijas cena nepārsniedz 38,50 euro, tai skaitā darba samaksa, valsts sociālās apdrošināšanas obligātās iemaksas un iedzīvotāju ienākuma nodoklis;";
· 1.2. izteikt 50.2. apakšpunktu šādā redakcijā:
· "50.2. cietušo rehabilitācijas pakalpojums institūcijā vienam klientam izmaksā ne vairāk kā 53,97 euro dienā;";
· 1.3. izteikt 50.9. apakšpunktu šādā redakcijā:
· "50.9. šo noteikumu 4.21. un 4.32. apakšpunktā minētās personas 60 minūtes ilgā atbalsta stundas cena nepārsniedz 11 euro, tai skaitā darba samaksa, valsts sociālās apdrošināšanas obligātās iemaksas un iedzīvotāju ienākuma nodoklis;";
· 1.4. izteikt 50.10. apakšpunktu šādā redakcijā:
· "50.10. ja klients ir Sociālo pakalpojumu un sociālās palīdzības likuma 3. panta astotajā daļā minētā persona, cietušo rehabilitācijas pakalpojums institūcijā vienam klientam izmaksā ne vairāk kā 64,06 euro dienā;";
· 1.5. papildināt ar 63. punktu šādā redakcijā:
· "63. Pakalpojumiem, kas faktiski sniegti līdz 2025. gada 31. decembrim, piemēro šo noteikumu 50. punktā minētos nosacījumus, kas bija spēkā līdz 2025. gada 31. decembrim. Pakalpojumiem, kas faktiski sniegti, sākot ar 2026. gada 1. janvāri, piemēro šo noteikumu 50. punktā minētos nosacījumus, kas ir spēkā no 2026. gada 1. janvāra."
· 2. Noteikumi stājas spēkā 2026. gada 1. janvārī.

	Ministru prezidente
	(paraksts*)
	E. Siliņa

	Labklājības ministrs
	(paraksts*)
	R. Uzulnieks


* Dokuments ir parakstīts ar drošu elektronisko parakstu

